31999D0263
L 103/33
JURNALUL OFÍCIAL AL UNIUNII EUROPENE
DECIZIA COMISIEI
din 19 aprilie 1999
de modificare a Deciziei 1999/120/CE de stabilire a listelor provizorii cu unitățile țărilor terțe din care statele membre autorizează importurile de intestine de animale
[notificată cu numărul C(1999) 962]
(Text cu relevanță pentru SEE)
(1999/263/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (4),
(1)
întrucât listele provizorii cu unitățile țărilor terțe producătoare de intestine de animale au fost întocmite prin Decizia 1999/120/CE (3) a Comisiei;
(2)
întrucât Afghanistanul, Costa Rica, Honduras, Japonia, Letonia, Paraguay, Africa de Sud, Turkmenistanul și Uzbekistanul au trimis liste cu unitățile producătoare de intestine de animale pentru care autoritățile responsabile certifică respectarea normelor comunitare;
(3)
întrucât listele provizorii cu unitățile producătoare de intestine de animale pot fi astfel întocmite pentru Afghanistan, Costa Rica, Honduras, Japonia, Letonia, Paraguay, Africa de Sud, Turkmenistan și Uzbekistan; întrucât Decizia 1999/120/CE ar trebui să se modifice în consecință;
(4)
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Listele cu unitățile producătoare de intestine de animale din anexa la prezenta decizie se adaugă, în ordine alfabetică, la anexa la Decizia 1999/120/CE.
Articolul 2
Prezenta decizie se aplică de la 1 aprilie 1999.
Articolul 3
Prezenta decizie se adresează statelor membre.
Adoptată la Bruxelles, 19 aprilie 1999.